AFGØRELSE TRUFFET AF DET BLANDEDE EØS-UDVALG nr. 21/95 af 5. april 1995 om ændring af bilag XV (statsstøtte) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som tilpasset ved protokollen om tilpasning af denne aftale i det følgende benævnt »aftalen«, særlig artikel 98,

under henvisning til den fælleserklæring om skibsbygningsindustrien, der blev vedtaget som led i Det Blandede EØS-Udvalgs beslutning nr. 7/94 af 21. marts 1994 om ændring af protokol 47 og visse bilag til EØS-aftalen, og

ud fra følgende betragtninger:

Bilag XV til aftalen blev ændret ved afgørelse nr. 7/94 truffet af Det Blandede EØS-Udvalg den 21. marts 1994 om ændring af protokol 47 og visse bilag til EØS-aftaler (1);

Rådets direktiv 90/684/EØF af 21. december 1990 om støtte til skibsbygningsindustrien (2), ændret ved direktiv 93/115/EØF (3) og 94/73/EF (4) bør indarbejdes i aftalen -

TRUFFET FØLGENDE AFGØRELSE:

Artikel 1

I bilag XV til aftalen indsættes følgende nye overskrift og nye punkt efter punkt 1a (Kommissionens afgørelse nr. 3855/91/EKSF):

»Støtte til skibsbygningsindustrien

1b. 390 L 0684: Rådets direktiv 90/684/EØF af 21. december 1990 om støtte til skibsbygningsindustrien (EFT nr. L 380 af 31. 12. 1990, s. 27), ændret ved:

- 393 L 0115: Rådets direktiv 93/115/EØF af 16. december 1993 (EFT nr. L 326 af 28. 12. 1993, s. 62)

- 394 L 0073: Rådets direktiv 94/73/EF af 19. december 1994 (EFT nr. L 351 af 31. 12. 1994, s. 10).

Direktivets bestemmelser gælder i forbindelse med aftalen med følgende tilpasninger:

a) Ordet »medlemsstater« erstattes med »EF-medlemsstater eller EFTA-stater«.

b) Ordet »medlemsstat« erstattes med »EF-medlemsstat eller EFTA-stat«.

c) Ordet »Kommissionen« erstattes med »den kompetente tilsynsmyndighed, jf. artikel 62 i EØS-aftalen,«.

d) Ordene »statsstøtte i henhold til Traktatens artikel 92 og 93« erstattes i artikel 1, litra d), med »statsstøtte til EØS-aftalens artikel 61 og 62«.

e) Ordene »værfter i Fællesskabet« erstattes i artikel 3, stk. 2, med »værfter i Fællesskabet eller i EFTA«.

f) Ordet »fællesskabsreglerne« erstattes i artikel 3, stk. 4, med »reglerne i EØS-aftalen«.

g) Ordene »det fælles marked« erstattes i artikel 4, stk. 1, med »EØS aftalen«.

h) Ordene »de mest konkurrencedygtige EF-værfters omkostninger« erstattes i artikel 4, stk. 2, første led, med »omkostningerne for de mest konkurrencedygtige værfter på det område, der omfattes af EØS-aftalen,«.

i) Følgende tilføjes efter artikel 4, stk. 2, første led:

»Inden de kompetente tilsynsmyndigheder, jf. EØS-aftalens artikel 62, fastlægger maksimumsgrænser, udveksler de information indbyrdes og hører hinanden, således at nævnte grænser finder ensartet anvendelse inden for EØS«.

j) Ordene »Fællesskabets interesser« erstattes i artikel 4, stk. 3, med »den fælles interesse«.

k) Følgende tilføjes efter andet punktum i artikel 4, stk. 3:

»Inden de kompetente tilsynsmyndigheder, jf. EØS-aftalens artikel 62, tager maksimumsgrænserne op til revision, udveksler de information indbyrdes og hører hinanden, således at nævnte grænser finder ensartet anvendelse inden for EØS.«

l) Artikel 4, stk. 5, andet led, affattes således:

»Når værfter i forskellige stater inden for det territorium, der omfattes af EØS-aftalen, konkurrerer om en bestemt kontrakt, kræver de kompetente tilsynsmyndigheder, jf. EØS-aftalens artikel 62, forudgående anmeldelse af de pågældende støtteprojekter. I så fald træffer tilsynsmyndighederne efter høring af de øvrige tilsynsmyndigheder afgørelse inden 30 dage fra anmeldelsen; sådanne støtteprojekter må ikke gennemføres, før tilsynsmyndighederne har godkendt dem. Tilsynsmyndighederne skal ved deres beslutning sikre, at den planlagte støtte ikke påvirker samhandelen inden for det territorium, der omfattes af EØS-aftalen, på en måde, der strider mod den fælles interesse.«

m) Ordene »i en medlemsstat, når det pågældende skibsværfts indvirkning på fællesskabsmarkedet er minimal «erstattes i artikel 6, stk. 2, med »i en EF-medlemsstat eller EFTA-stat, når det pågældende skibsværfts indvirkning på EØS-markedet er minimal«.

n) Ordene »Fællesskabets mål« erstattes i artikel 6, stk. 4, med »de fælles mål«.

o) Ordene »Kommissionens tilladelse« erstattes i artikel 7, stk. 1, fjerde led, med »tilladelse fra de kompetente tilsynsmyndigheder, jf. EØS-aftalens artikel 62,«.

p) Ordene »Kommissionens beslutning træffes« erstattes i artikel 7, stk. 1, femte led, med »De kompetente tilsynsmyndigheder, jf. EØS-aftalens artikel 62, træffer beslutning«.

q) Ordene »EF-bestemmelser« erstattes i artikel 7, stk. 3, med »bestemmelser i EØS-aftalen«.

r) Ordene »således som defineret af Kommissionen i bilag I til EF-rammebestemmelserne for statsstøtte til forskning og udvikling« erstattes i artikel 8, stk. 2, med »således som defineret af Kommissionen i bilag I til EF-rammebestemmelserne for statsstøtte til forskning og udvikling (*) og af EFTA's tilsynsmyndigheder i afsnit 14 af deres proceduremæssige og materielle regler for statsstøtte (**)

(*) EFT nr. C 83 af 11. 4. 1986, s. 2.

(**) EFT nr. L 231 af 3. 9. 1994, s. 25.«s) Ordene »Traktatens artikel 92 og 93« erstattes i artikel 11, stk. 1, med »EØS-aftalens artikel 61 og 62«.«

Artikel 2

Teksterne til direktiv 90/684/EØF, direktiv 93/115/EØF og direktiv 94/73/EF på islandsk og norsk, som er knyttet til de respektive sproglige udgaver af denne afgørelse, er autentiske.

Artikel 3

Denne afgørelse træder i kraft den 1. maj 1995, forudsat af Det Blandede EØS-Udvalg har modtaget alle fornødne meddelelser i henhold til aftalens artikel 103, stk. 1.

Artikel 4

Denne afgørelse offentliggøres i EØS-afsnittet i og EØS-tillægget til De Europæiske Fællesskabers Tidende.

Udfærdiget i Bruxelles, den 5. april 1995.

På Det Blandede EØS-Udvalgs vegne

Formand

P. BENAVIDES

(1) EFT nr. L 160 af 28. 6. 1994, s. 1.

(2) EFT nr. L 380 af 31. 12. 1990, s. 27.

(3) EFT nr. L 326 af 28. 12. 1993, s. 62.

(4) EFT nr. L 351 af 31. 12. 1994, s. 10.